Moscova promite un răspuns "adecvat" pe câmpul de luptă dacă Ucraina va folosi rachete americane ATACMS asupra teritoriului rus. "Se va face simțit"
Dacă Ucraina va folosi rachete americane cu rază lungă de acțiune în atacuri asupra teritoriului rus, Rusia a promis luni, 18 noiembrie, un răspuns "adecvat" pe câmpul de luptă. Reacția Moscovei a venit după ce relatări din mass-media neconfirmate oficial arată că președintele american aflat la final de mandat, Joe Biden, a autorizat în sfârșit astfel de atacuri, transmite AFP.